CELEX: 62010TN0426
Language: sl
Date: 2010-09-16 00:00:00
Title: Zadeva T-426/10: Tožba, vložena 16. septembra 2010 – Riviere Trefilerías proti Komisiji

20.11.2010   
            
            
               SL
            
            
               Uradni list Evropske unije
            
            
               C 317/37
            
         Tožba, vložena 16. septembra 2010 – Riviere Trefilerías proti Komisiji
   (Zadeva T-426/10)
   ()
   2010/C 317/68
   Jezik postopka: španščina
   
      Stranki
   
   
      Tožeča stranka: Moreda-Riviere Trefilerías, SA (Gijón, Španija) (zastopnika: F. González Díaz in A. Tresandi Blanco, odvetnika)
   
      Tožena stranka: Evropska komisija
   
      Predlogi tožeče stranke
   
   
               —
            
            
               Na podlagi člena 263 Pogodbe o delovanje Evropske unije naj se Sklep Komisije Evropskih skupnosti z dne 30. junija 2010 C(2010) 4387 konč. v zadevi COMP/38344 – Jeklo za armirani beton) razglasi za ničnega;
            
         
               —
            
            
               Podredno, v skladu s členom 261 Pogodbe o delovanje Evropske unije naj se razveljavi ali zmanjša globa, ki je bila naložena s tem sklepom, in
            
         
               —
            
            
               Komisiji Evropskih skupnosti naj se naloži plačilo stroškov.
            
         
      Tožbeni razlogi in bistvene trditve
   
   Sklep, ki je predmet tega postopka je tisti, ki je izpodbijan v zadevi T-385/10 ArcelorMittal proti Komisiji.
   Tožeča stranka zatrjuje:
   
               —
            
            
               Napačno uporabo člena 101 PDEU glede ugotovitve odgovornosti MRT za domnevno kršitev omenjenega člena, saj je TYCSA (PSC) in ne MRT odgovorna za domnevno sodelovanje TYCSA S.L. pri dejanjih, ki so navedena v sklepu in, drugič, TYCSA S.L. ni bila del enega gospodarskega subjekta skupaj z GSW/TYCSA. Zato MRT ni mogoče pripisati nobene odgovornosti za ravnanja TYCSA S.L. in TYCSA PSC.
            
         
               —
            
            
               Napačno ugotovitev dejanskega stanja in napačno uporabo prava pri presoji očitanih dejanj, saj je Evropska komisija napačno menila, da vrsta sporazumov in sestankov v različnih državah članicah v različnih obdobjih z različnimi udeleženci in z različnimi cilji pomeni eno nadaljevano kršitev člena 101 PDEU. Poleg tega ugotovljeni sporazumi ne predstavljajo dosledne celote ukrepov za dosego enega cilja.
            
         Podredno tožeča stranka predlaga razveljavitev ali zmanjšanje globe zaradi kršitev načel sorazmernosti, varstva legitimnih pričakovanj, prepovedi retroaktivnosti in pravne varnosti, saj se za izračun glob niso uporabile Smernice iz leta 1998, niso se upoštevale določene olajševalne okoliščine, kršile so se pravice obrambe in ni podana obrazložitev.